હમણાં ગુજરાત સમાચારની પૂર્તિમાં વર્ષોથી પોતાની કોલમ ચલાવતા ભવેન કચ્છીએ 15 માઈક્રોફિક્શન વાર્તાઓનો સમાવેશ કર્યો, તો રીતસરના તેમને ટ્રોલ કરી નાખ્યા. ધ્યાનથી જુઓ આ કોઈ વિરોધ નહતો. વિરોધ સરકાર સામે કોઈ માંગને લઈ હોઈ શકે ! આ તો એક હોડીમાં સુકાની બનવાની મથામણ કરતા પાવર પંકા આપણા સાહિત્યપ્રેમીઓ હતા. તેમને પેલા માઈક્રોફિક્શન લેખકને ક્રેડિટ ન આપી એટલે વિરોધ સોરી ટ્રોલ કર્યા. અરે તમે તેના એક અઠવાડિયા પહેલા જુઓ ઈલિયાસ શેખની નામ સાથેની પોસ્ટ તેમણે પોતાના લેખમાં લીધેલી. પૂરે પૂરી ક્રેડિટ હતી. ટ્રોલર્સને એટલું કહેવાનું થાય કે, ત્યારે તમે તે લેખ વાંચેલો ? જરૂરી નથી કે એક માણસ તમામ લોકોને જાણતો હોય, તેને દુનિયા આખાનું જ્ઞાન હોય, પત્રકાર કોઈ રોબોટ તો નથી ? તેમાં પણ માઈક્રોફિક્શન હજુ ગુજરાતી સાહિત્યમાં એટલું સ્થાપિત નથી થયું. તેના બીજ રોપાયા છે. જ્યારે કોઈ ક્લાસિક માઈક્રોફિક્શનનું પુસ્તક લખાય, તેને એર્વોડ મળે તો કંઈક થાય…. લઘુવાર્તાઓના લેખકો કેટલા તેની કોઈને ખબર નથી અને ત્યાં તમે માઈક્રોફિક્શનના લેખકનું નામ પૂછો, એટલે આ મગજના મેમરીકાર્ડમાંથી કોઈ ચીપ હટાવી લીધા બરાબરનું છે.